open-index/open-wikipedia-markdown huggingface dataset:
लोकनाट्य

## विशेषताएँ
लोकनाट्यों का लोकजीवन से अत्यंत घनिष्ठ संबंध है। यही कारण है कि लोक से संबंधित उत्सवों, अवसरों तथा मांगलिक कार्यों के समय इनका अभिनय किया जाता है। विवाह के अवसर पर अनेक जातियों में यह प्रथा है कि स्त्रियाँ बारात विदा हो जाने पर किसी 'स्वाँग' या 'साँग' का अभिनय प्रस्तुत करती हैं जिसे 'भोजपुरी' प्रदेश में 'डोमकछ' कहते हैं।

लोकनाट्यों की भाषा बड़ी सरल, क्षेत्रीय तथा सीधी-सादी होती है जिसे कोई भी अनपढ़ व्यक्ति बड़ी आसानी से समझ सकता है। जिस प्रदेश में लोकनाट्यों का अभिनय किया जाता है, नट लोग वहाँ की स्थानीय बोली का ही प्रयोग करते हैं। ये लोग अभिनय के समय गद्य का ही प्रयोग करते हैं। परंतु बीच-बीच में गीत भी गाते जाते हैं। लोकनाट्यों के संवाद बहुत छोटे तथा सरस होते हैं। लंबे कथोपकथनों का इनमें नितांत अभाव होता है। लंबे संवादों को सुनने के लिए ग्रामीण दर्शकों में धैर्य नहीं होता। अत: नाटकीय पात्र संक्षिप्त संवादों का ही प्रयोग करते हैं।

लोकनाट्यों का कथानक प्राय: ऐतिहासिक, पौराणिक, या सामाजिक होता है। धार्मिक कथावस्तु को लेकर भी अनेक नाटक खेले जाते हैं। बंगाल के लोकनाट्य 'जात्रा' और 'कीर्तन' का आधार धार्मिक आख्यान होता है। राजस्थान में अमरसिंह राठौर की ऐतिहासिक गाथा का अभिनय किया जाता है। केरल प्रदेश में प्रचलित 'यक्षगान' नामक लोकनाट्य का कथानक प्राय: पौराणिक होता है। उत्तरप्रदेश की रामलीला और रासलीला की पृष्ठभूमि धार्मिक है। नौटंकी और स्वाँग की कथावस्तु समाज से अधिक संबंध रखती है।

लोकनाट्यों में प्राय: पुरुष ही स्त्री पात्रों का कार्य किया करते हैं परंतु व्यवसायी नाटक मंडलियाँ साधारण जनता को आकृष्ट करने के लिए सुंदर लड़कियों का भी इस कार्य के लिए उपयोग करती हैं। लोकनाट्यों के पात्र अपनी वेशभूषा की अपेक्षा अपने अभिनय द्वारा ही लोगों को आकृष्ट करने की चेष्टा करते हैं। इन नाटकों के अभिनय में किसी विशेष प्रकार के प्रसाधन, अलंकार या बहुमूल्य वस्त्र आदि की आवश्यकता नहीं होती। कोयला, काजल, खड़िया आदि देशी प्रसाधनों से मुख को प्रसाधित कर तथा उपयुक्त वेशभूषा धारण कर पात्र रंगमंच पर आते हैं। कुछ पात्र प्रसाधन के लिए अब पाउडर और क्रीम का भी प्रयोग करने लगे हैं।

लोकनाट्य खुले हुए रंगमंच पर खेले जाते हैं। दर्शकगण मैदान में आकाश के नीचे बैठकर नाटक का अभिनय देखते हैं। किसी मंदिर के सामने का ऊँचा चबूतरा या ऊँचा टीला ही रंगमंच के लिए प्रयुक्त किया जाता है। कहीं कहीं काठ के ऊँचे तख्तों का बिछाकर मंच तैयार किया जाता है। इन रंगमंचों पर परदे नहीं होते। अत: किसी दृश्य की समाप्ति पर कोई परदा नहीं गिरता। नाटक के पात्रगण किस पेड़ या दीवाल की आड़ में बैठकर अपना प्रसाधन किया करते हैं, जो उनके लिए 'ग्रीनरूप' का काम करता है।

## भारतीय लोकनाट्य

## बाहरी कड़ियाँ
* आधुनिक नाट्यों में लोकनाट्य तत्त्व
* बुन्देली लोकनाट्य


श्रेणी:लोक कला
हवा महल (रेडियो कार्यक्रम)

:*[[जयपुर]] के महल के लिए [[हवामहल|हवा महल]] देखें*
**हवा महल** भारत के विविध भारती रेडियो चैनल पर एक लोकप्रीय दैनिक कार्यक्रम है जो हर रात को प्रसारित होता है। इसके प्रत्येक प्रसारण में किसी एक लेखक की कहानी का नाटकीय रूपांतर करके उसे प्रदर्शित किया जाता है। "मोदी के मतवाले राही" जैसे कुछ अन्य रेडियो कार्यक्रमों के साथ-साथ यह उन चंद-एक प्रोग्रैमों में था जिसे ऐसी कम्पनियों के विज्ञापनों के लिए अनुकूल माना जाता था जो देश-भर में अपनी छवि बनाना चाहती थीं। इसपर विज्ञापन देने की इतनी होड़ लगी रहती थी कि कभी-कभी छह मास तक के लिए सारा विज्ञापन समय बिक चुका होता था।

## इतिहास
हवामहल विविध भारती के शुरूआती कार्यक्रमों में से एक रहा है। यह नाटिकाओं और झलकियों का कार्यक्रम आज पचास सालों बाद भी उतनी ही लोकप्रियता के साथ चल रहा है। पहले ये रात सवा नौ बजे हुआ करता था। आज इसका समय है रात आठ बजे। हवामहल के लिए पर्याप्त और नाटक देश भर से तैयार करके भेजे जाते हैं। एक समय में फिल्मी कलाकार असरानी, ओम पुरी, ओम शिवपुरी, अमरीश पुरी, दीना पाठक, यूनुस परवेज़ जैसे कई नामी कलाकारों ने हवामहल के नाटकों में अभिनय किया है। हवामहल की कई झलकियां आज भी लोगों की स्‍मृतियों में हैं। इसकी खास तरह की संकेत-ध्‍वनि लोगों को अभी भी नॉस्‍टेलजिक बना देती है।

## इन्हें भी देखें
* विविध भारती

## सन्दर्भ

श्रेणी:विविध भारती
श्रेणी:भारत के रेडियो कार्यक्रम
श्रेणी:हिन्दी विकि डीवीडी परियोजना
तबाशीर

[thumb|230px|तबाशीर [बाँस से आता है]]
thumb|230px|सन् १९१५ में छपी एक पुस्तक में तबाशीर के कुछ टुकड़ों का चित्र

**तबाशीर, वंशलोचन** या **बंसलोचन** बांस की कुछ नस्लों के जोड़ों से मिलने वाला एक पारभासी (ट्रांसलूसॅन्ट) सफ़ेद पदार्थ होता है। यह मुख्य रूप से सिलिका और पानी और कम मात्रा में खार (पोटैश) और चूने का बना होता है। भारतीय उपमहाद्वीप की आयुर्वेद और यूनानी चिकित्सा प्रणालियों की दवा-सूचियों में इसका अहम स्थान है। पारम्परिक चीनी चिकित्सा के कई नुस्ख़ों में भी इसका प्रयोग होता है।

## तथाकथित स्वास्थ्य-लाभ
पारंपरिक चिकित्सा विधियों में तबाशीर के कई फ़ायदे बताए जाते हैं, जैसे कि बुख़ार उतारना, स्पैज़्म (अकड़न की लहरें) से राहत दिलाना, लकवे में सहायता करना और कामोत्तेजक (यानि कामेच्छा को उत्तेजित करने वाला)। गर्भवती महिलाओं को जी मिचलाने की अवस्था में बंसलोचन का एक टुकड़ा मुँह में रखकर चूसने से लाभ मिलता है।

## तबाशीर के प्रकार
हलकी नीलिमा वाले तबाशीर (जिसे आम तौर पर "नील" या "नीलकंठ" बुलाया जाता है) साधारण पीले या सफ़ेद तबाशीर से उत्तम माना जाता है।

## तबाशीर ढूंढना
हर बांस की डंडी में तबाशीर नहीं होता। तबाशीर ढूँढने के लिए डंडियों को हिलाया जाता है। अगर अंदर तबाशीर बना हुआ हो तो अक्सर उसके डले खड़कने की आवाज़ पैदा करते हैं। इन बांसों को चीरकर तबाशीर निकला जाता है।

## इतिहास
यद्यपि तबाशीर प्राचीन आयुर्वेद चिकित्सा प्रणाली का हिस्सा है, कुछ इतिहासकारों का मानना है कि इसका पहला प्रयोग भारत की आदिवासी समुदायों में शुरू हुआ। हज़ारों साल तक भारत से तबाशीर निर्यात होता था और मध्य काल में यह अक्सर अरब सौदागरों के द्वारा किया जाता था। बारहवीं शताब्दी ईसवी में भारत के पश्चिमी तट के निकट स्थित ठाणे शहर में निर्यात होने वाले तबाशीर की मंडी लगा करती थी। रोम में नीरो के ज़माने में रहने वाले पेदानियोस दिओस्कोरीदिस (Πεδάνιος Διοσκουρίδης) नामक यूनानी चिकित्सक ने अपनी लेखों में तबाशीर को साख़ारोन (σάκχαρον) का नाम दिया।

## नामोत्पत्ति और अन्य नाम
"तबाशीर" शब्द संस्कृत के "त्वक्षीर" शब्द से आया है, जिसका अर्थ "त्वचा का क्षीर" यानि "(पेड़ की) छाल का दूध" है। इस के लिए कुछ अन्य संस्कृत नाम भी प्रयोग होते हैं, जैसे कि "वंस शर्कर" (यानि "बांस की शक्कर") और वंस कर्पूर ("बांस का कपूर")। मैंडारिन चीनी भाषा में इसे "तिआन झु हुआंग" कहा जाता है, जिसका मतलब "दिव्य बांस पीला" (यानि बांस का दिव्य पीला पदार्थ) है।

## सन्दर्भ


श्रेणी:बाँस
श्रेणी:आयुर्वेद
श्रेणी:हिन्दी विकि डीवीडी परियोजना
मात्रा

**मात्रा** एक गुण है जो बहुलता या परिमाण के रूप में अस्तित्व में हो सकता है। मात्राओं की तुलना "अधिक", "कम", या "बराबर" के संदर्भ में, या "कोई मापन के मात्रक के संदर्भ में संख्यात्मक मूल्य निर्दिष्ट करके" की जा सकती हैं। गुण, पदार्थ, परिवर्तन, और संबंध, के साथ-साथ मात्र चीज़ों के मूलभूत वर्गों में से एक हैं। कुछ मात्राएँ अपने आंतरिक स्वभाव द्वारा ऐसी हैं (जैसे संख्या), जबकि कुछ मात्राएँ चीज़ों की अवस्थाओं (गुणों, विमाओं, गुणधर्मों) के रूप में काम करती हैं, जैसे कि भारी और हल्का, लंबा और छोटा, चौड़ा और पतला, लघु और महान, या बहुत और कम।

## इन्हें भी देखें
* विमाहीन मात्रा
* प्रेक्षणीय मात्रा
* मात्रण (विज्ञान)

## सन्दर्भ

## बाहरी कड़ियाँ

श्रेणी:तत्त्वमीमांसा में अवधारणाएँ
श्रेणी:मापन
श्रेणी:सत्तामीमांसा
बारदेज़

**बारदेज़** (Bardez) भारत के गोवा राज्य के उत्तर गोवा ज़िले में स्थित एक उपज़िला (तालुका या तहसील) है। इसका मुख्यालय म्हापसा (मापुसा) है।

## विवरण
संभवत: बारदेज़ का नाम मगध से प्रवासित ब्राह्मणों ने यहां के बारह गांवों (अल्दोना, मोइरा, ओलौलिम, नचिनोला, सिओलिम, अंजुना, कैंडोलिम, सेरूल, सलिगाओ, सैंगोल्डा, असागाओ और पोम्बुर्पा) की संख्या के आधार पर बारह-देश रखा था जिसे पुर्तगालियों ने बारदेज़ कर दिया। बारदेज़ की सीमायें, पूर्व में मापुसा नदी, पश्चिम में अरब सागर, उत्तर में चपोरा नदी और दक्षिण में मांडवी नदी द्वारा निर्धारित होती हैं।

## इन्हें भी देखें
* म्हापसा (मापुसा)
* उत्तर गोवा ज़िला

## सन्दर्भ

श्रेणी:उत्तर गोवा ज़िला
श्रेणी:गोवा की तहसीलें
श्रेणी:उत्तर गोवा ज़िले का भूगोल
विशिष्ट मास्टर

**मास्ते स्पेशिलिजी** (Mastère Spécialisé अथवा विशेष मास्टर, अथवा उन्नत मास्टर) वर्ष 1986 से आरम्भ की गयी फ्रांस की विशेष डिग्री है। यह स्नातकोत्तर स्तर की विशिष्ट डिग्री है। इसे फ्रांस के उच्च शिक्षा विभाग ने आरम्भ किया। यह पूर्णकालिक एक वर्ष का कार्यक्रम है (75 ECTS) जिसमें औपचारिक रूप से फ्रांसीसी और अंग्रेज़ी में शिक्षण कार्य, प्रशिक्षुता और व्यक्तिगत थिसीस का काम होता है।

## सन्दर्भ

## बाहरी कड़ियाँ
* सम्मेलन des Grandes Ecoles
* विशिष्ट मास्टर

## सम्बन्धित जानकारी

श्रेणी:मास्टर डिग्री
चिदम्बर रहसियम् (टीवी धारावाहिक)

***चिदम्बर रहसियम्*** तमिल टेलीव्हिज़न पर प्रसारित एक धारावाहिक का नाम है। यह **नाडी ज्योतिषम्** पर केन्द्रित है। इसके लेखक तथा निदेशक **नाग** हैं।

## सन्दर्भ

* 
* 

श्रेणी:तमिल-भाषा टीवी धारावाहिक
चूना

right|thumb|300px|चूना पत्थर की खादान
**चूना** (Lime) कैल्सियमयुक्त एक अकार्बनिक पदार्थ है जिसमें कार्बोनेट, आक्साइड, और हाइड्राक्साइड प्रमुख हैं। किन्तु सही तौर पर ( Strictly speaking) कैल्सियम आक्साइड या कैल्सियम हाइड्राक्साइड को ही चूना मानते हैं। चूना एक खनिज भी है।

गृहनिर्माण में जोड़ाई के लिये प्रयुक्त होनेवली वस्तुओं में चूना, सबसे प्राचीन पदार्थ है, किंतु अब इसका स्थान पोर्टलैंड सीमेंट ने लिया है।

चूने का निम्नलिखित दो प्रमुख भागों में विभक्त किया गया है :
*१. साधारण चूना या केवल चूना, 
*२. जल चूना (Hydrauliclime)।

## साधारण चूना
इस चूने में कैलसियम की मात्रा अधिक और अम्ल में अविलेय पदार्थ छ: प्रतिशत के लगभग रहता है। कैलसियम ७१.४३ प्रतिशत ओर ऑक्सिजन २८.५७ प्रतिशत रहते हैं। चूनापत्थर, खड़िया या सीप को जलाकर यह चूना बनाया जाता है। यह पानी से जमता नहीं है। इस प्रकार प्रस्तुत चूना सफेद, अमणिभीय होता है। पानी में बुझाए जाने पर फूटता नहीं, केवल फूलता ओर चूर चूर हो जाता तथा साथ ही पर्याप्त मात्रा में उष्मा देता है। ऐसा बुझा हुआ चूना जलीयित या बुझा चूना कहलाता है। चूने को बुझाने की एक रीति यह है कि एक नाँद में एक फुट ऊँचाई तक चूना भरकर उसमें तीन फुट तक पानी भर देते हैं। २४ घंटे या अधिक समय तक अर्थात् जब तक यह पूरा बुझ न जाए, इसे ऐसे ही छोड़ देते हैं। बुझ जाने के बाद इसे प्रतिवर्ग इंच १२ छिद्रवाली चलनी से छान लेना चाहिए।

शुद्ध चूने के गारे में हवा का कार्बन डाइऑक्साइड संयुक्त होकर कैलसियम कार्बोनेट बनाता है, जिससे यह जमता और कठोर हो जाता है। मोटी दीवार बनाने में इसका उपयोग नहीं किया जा सकता, क्योंकि आंतरिक भागवाले चूने को कैलसियम कार्बोनेट में परिवर्तित होने के लिये कार्बन डाइऑक्साइड पर्याप्त मात्रा में प्राप्त नहीं होता। इस कारण ऐसा गारा ईटों को ठीक से जोड़ता नहीं। भीतरी दीवारों पर पतला पलस्तर करने और पतली दीवारों की जुड़ाई के लिये ही यह उपयुक्त होता है।

चूने में दानेदार बालू मिला देने से इसके जोड़ने के गुण में वृद्धि हो जाती है। इससे वायु के प्रवेश के लिये पर्याप्त रिक्त स्थान प्राप्त होता है। सीमेंट और चूने का गारा भी काम में लाया जाता है। चूने से संकोचन और दरारें कम होती और चार भाग सीमेंट में एक भाग चूना मिलाने से बिना दृढ़ता कम किए व्यवहार्यता बढ़ जाती है। गारे में १ भाग सीमेंट, ३ भाग बालू के स्थान पर १ भाग सीमेंट १ भाग चूना ६ भाग बालू रहना अच्छा है। चूने में सूर्खी मिलाने और चक्की में पीसने के इसकी जलदृढ़ता (hydraulicity) बढ़ जाती है। ऐसा चूना उत्तराखण्ड के देहरादून और मध्य प्रदेश के सतना में अधिकांश पाया जाता है।

## जल-चूना
यह चूना बड़ी मात्रा में कंकड़ या मिट्टी युक्त चूनापत्थर का जलाकर बनाया जाता है। ७ से लेकर ३० दिनों तक में पानी के अंदर जमनेवाले चूने का जल-चूना कहते हैं। पानी में जमने के समय के आधार पर इसे मंद जल, मध्यम जल और उत्तम जल चूना कहते हैं। चूने में ५ से ३० प्रतिशत मिट्टी रह सकती है और इसी की मात्रा पर जमना निर्भर करता है। चूने में मिट्टी की मात्रा की वृद्धि से बुझने की क्रिया मंद होती है और जल दृढ़ता गुण बढ़ता है। जल चूने में सिलिका, ऐल्यूमिना और लौहआक्साइड अपद्रव्य के रूप में रहते हैं जो चूने के साथ संयुक्त होकर जल के अंदर जमने और कठोर होनेवाले यौगिक बनाते हैं। जल चूने को उपयोग में लाने से ठीक पहले बुझाना चाहिए, तैयार होने के तुरंत बाद ही नहीं। पानी के अंदर तथा उन स्थानों पर जहाँ दृढ़ता आवश्यक है, ऐसे चूने का उपयोग होता है।

जलाकर चूना बनाने के लिये आवश्यक कंकड़ उत्तर भारत के मैदानी भागों में सतह से कुछ फुट नीचे पाए जाते हैं।

श्रेणी:अकार्बनिक यौगिक
इन्दिरा सौन्दर राजन्

**इन्दिरा सौन्दर राजन** () का वास्तविक नाम पी.सौन्दर राजन् है। वे एक प्रसिद्ध तमिल लेखक हैं। उनकी रचना-विधाओं में लघुकथाएँ, उपन्यास, टीवी धारावाहिक तथा स्क्रीनप्ले हैं। वे मदुरइ में रहते हैं।

वे दक्षिण भारतीय (हिन्दू) परम्पराओं तथा पौराणिक कथाओं के विशेषज्ञ हैं। प्रायः उनकी कहानियाँ अलौकिक घटनाओं, दैवीय हस्तक्षेप, पुनर्जन्म तथा भूत-प्रेत पर आधारित होती हैं और अक्सर तमिलनाडु के ही विभिन्न स्थानों पर सचमुच प्रचलित कहानियों से प्रेरित होती हैं

उनके दो या तीन उपन्यास प्रतिमास क्राइम स्टोरी या टुडे क्राइम न्यूज़ में प्रकाशित होते हैं।

## चयनित रचनाएँ
### कहानियाँ
* *एंगे एन् कन्नन*
* *कल्लुक्कुल पुगुन्ध उयिर्*
* *नीलक्कल मोदिरम्*
* *सोर्नजालम्*
* *Unnai Kaivitamaatten*
* *Nandi Ragasiyam*
* *Sadhiyai Sandippom"
* *Thevarkoyil Roja*
* *मईa Vizhigal*
* *मईamaaga Pogirargal*
* *Thulli Varuguthu*
* *Naagapansami*
* *Kan Simittum Ratthinakkal*
* *Thangakkaatu*
* *Kaatru Kaatru Uyir*
* *Thoda Thoda Thangam*
* *Anchu Vazhi Munnu Vaasal*
* *Ush!*
* *Mahadeva Ragasiyam*
* *Sutri Sutri Varuven*
* *Kattray Varuven*
* *Kottaippuratthu Veedu*
* *Ragaisyamaai Oru Ragasiyam*
* *Sivajayam*
* *Thitti Vaasal Marmam*
* *Vairabommai*
* *Kaadhal Kuttavaali*
* *Penmanam*
* *Pen Ulavaali*
* *Jeeva En Jeeva*
* *Sorna Regai*
* *Vidathu Karuppu*
* *Iyandira Paravai*
* *Vaanathu Manidhargal*
* *Rudra Veenai, Part 1, 2, 3 & 4*
* *Vikrama Vikrama, Part 1 & 2*
* *Kannigal Ezhupaer*
* *Ayiram Arivaal Kottai*
* *Thedathe Tholaindu Poevaai 1 & 2*
* *Sivamayam, Part 1 & 12*
* *Mandira Viral*
* *Naan Ramasheshan Vanthuruken*
* *Olivatharku Idamillai*
* *Athu Mattum Ragasiyam*
* *Pallavan Pandiyan Baskaran*
* *Melae Uyarae Uchiyilae, Part 1 & 2
* *naaga padai
* *mayamai sillar
* *maya vanam

== टीवी धारावाहिक ==
* *यॆन् पेयर् रंगनायकि*
* *सिवमयम्*
* *चिदम्बर रहसियम् (टीवी धारावाहिक)*
* *रुद्र वीणइ*
* *विडादु करुप्पु*
* *मर्मदेशम् - Ragasiyam, Vidathu Karappu(Karuppu Never Spare), Sorna Regai(Golden Palmlines), Iyanthira Paravai and Vaanathu Manitharkal)
* *Maayavettai*
* *[[सोर्ण रेखइ]]*
* *[[Ethuvum nadhakum]]* (Vaanathu Manitharghal novel)
* *[[Yamirukka Bayamen]]* (विजय टीवी)

## स्क्रीनप्ले
* *[[Sringaram]], Dance of Love*
* *[[anandha purathu veedu]],Ghost house*

## सन्दर्भ

श्रेणी:जीवित लोग
श्रेणी:1958 में जन्मे लोग
श्रेणी:तमिल लेखक
श्रेणी:भारतीय उपन्यासकार
श्रेणी:भारतीय लेखक
श्रेणी:तमिलनाडु के लोग
लोचनप्रसाद पाण्डेय

**लोचनप्रसाद पांडेय** (१८८७ - १९५९) हिन्दी साहित्यकार थे। 

आपका जन्म 1887 ई. में बिलासपुर के बालपुर ग्राम में हुआ था। आपके पिता पंडित चिंतामणि पांड़े विद्याव्यसनी थे। उन्होंने अपने गाँव में बालकों की शिक्षा के लिए एक पाठशाला खुलवाई। इसी पाठशाला में बालक लोचनप्रसाद की शिक्षा का श्रीगणेश हुआ। सन्‌ 1905 में पांडेय जी ने कलकत्ता विश्वविद्यालय से एंट्रेस परीक्षा पास की, किंतु अपने प्रयत्न से इन्होंने उड़िया, बँगला और संस्कृत का भी ज्ञान प्राप्त किया। इन्होंने हिंदी एवं उड़िया, दोनों में काव्यरचना की है। सन्‌ 1905 से ही इनकी कविताएँ सरस्वती तथा अन्य मासिक पत्रिकाओं में निकलने लगी थीं। इनकी कुछ रचनाएँ कथाप्रबंध के रूप में है तथा कुछ फुटकर। 'भारतेंदु-साहित्य-समिति' के भी ये सदस्य थे। मध्य प्रदेश के साहित्यकारों में इनकी विशेष प्रतिष्ठा थी तथा आज भी इनका नाम आदर से लिया जाता है। इनका स्वभाव सरल एवं निश्छल था तथा इनका व्यवहार आत्मीयतापूर्ण हुआ करता था। आपने अपनी रचनाओं के माध्यम से पाठकों को चरित्रोत्थान की प्रेरणा दी। उस समय उपदेशक का कार्य भी साहित्य के सहारे करना आज की तरह न था, इसलिए इनकी रचनाओं ने पाठकों के संयम के प्रति रुचि उत्पन्न की। हिंदी साहित्य सम्मेलन, प्रयाग ने आपको 'साहित्यवाचस्पति' की उपाधि से विभूषित किया तथा सन्‌ 1921 में मध्य प्रदेश में प्रादेशिक हिंदी साहित्य सम्मेलन के अवसर पर आप सभापति पद पर प्रतिष्ठित किए गए। इस प्रकार जीवनपर्यंत मातृभाषा की सेवा करते हुए सन्‌ 1959 में आपका देहावसान हो गया। 

आपकी रचनाएँ हैं - दो मित्र, बालविनोद, नीति कविता, माधव मंजरी, मेवाड़गाथा, चरित्रमाला, रघुवंशसार, पद्य कुसमांजलि, कविता कुसुममाला।

श्रेणी:हिन्दी साहित्यकार
बिचोलिम

**बिचोलिम** (Bicholim), जिसे कोंकणी में **दिवचल** और मराठी में **डिचोली** कहा जाता है, भारत के गोवा राज्य के उत्तर गोवा ज़िले में स्थित एक नगर है। यह बिचोलिम तालुका का मुख्यालय भी है और गोवा के पूर्वोत्तर में स्थित है। यह पुर्तगाल की "नोवास कोंक्विस्टास" (नई विजय) का हिस्सा था। बिचोलिम, गोवा की राजधानी पणजी से 30 किलोमीटर की दूरी पर स्थित है। गोवा में यह खनन का गढ़ है।

## इतिहास
18 वीं शताब्दी तक बिचोमिम का अधिकांश एक स्वतंत्र जमींदार प्रभु सरदेसाई (संखाली/संगेम के) की मिलकियत था जबकि, बचा हुआ हिस्सा सावंतवाड़ी राजशाही के अधिकार क्षेत्र में आता था। 18 वीं शताब्दी के उत्तरार्ध में पुर्तगालियों ने नोवास कोंक्विस्टास (नई विजय) के रूप में इस पर कब्ज़ा कर लिया।
 
## भूगोल
बिचोलिम  पर स्थित है। इसकी औसत ऊँचाई 22&nbsp;मीटर (72&nbsp;फुट) है।

## जनसांख्यिकी
भारत की 2001 की जनगणना के अनुसार, बिचोलिम की जनसंख्या 14913 थी। जनसंख्या में पुरुषों का हिस्सा 52% और महिलाओं का हिस्सा 48% है। बिचोलिम की साक्षरता दर 80% थी जो तत्कालीन राष्ट्रीय साक्षरता दर 59.5% से अधिक थी; पुरुष साक्षरता दर 84% और महिला साक्षरता दर 75% थी। जनसंख्या का 10%, 6 वर्ष से कम आयु के बच्चों का था।

## अर्थव्यवस्था
खनन बिचोलिम का मुख्य उद्यम है और लगभग 36% जनसंख्या, वेदांता (जिसने सेसा का अधिग्रहण किया था) की एक लोह-अयस्क की खान में कार्यरत है। बुधवार को बिचोलिम में बुध-बाज़ार लगता है जिसमें बिचोलिम और आस पास के इलाकों के लोग जरूरत के सामान का क्रय/विक्रय करते हैं। 
## पर्यटन स्थल
* **मायेम झील**; बिचोलिम में पर्यटकों के लिए मुख्य आकर्षण मायेम झील है। पहाड़ों के बीच स्थित इस झील के चारों ओर घने पेड़ों से घिरी है। गोवा पर्यटन ने इसके निकट एक रिजॉर्ट बनाया है और नौका चालन जैसी गतिविधियों का प्रबंध किया है।
* **अर्वालम गुफाएं**; यहाँ पर 7 वीं शताब्दी में बनाई गयी विश्व प्रसिद्ध अर्वालम या पांडव गुफाएं भी स्थित है जो पर्यटकों और अन्वेषकों को समान समान रूप से आकर्षित करती हैं।
 
### अन्य स्थल
* शांता दुर्गा और महादेव मंदिर।
* अवर लेडी ऑफ ग्रेस गिरिजाघर। 
* निमूज़ घर (नमाज़ घर)।

## इन्हें भी देखें
* बिचोलिम तालुका
* उत्तर गोवा ज़िला

## सन्दर्भ

श्रेणी:उत्तर गोवा ज़िला
श्रेणी:गोवा के नगर
श्रेणी:उत्तर गोवा ज़िले के नगर
मर्मदेशम्

मर्मदेशम् (), जिसका अर्थ है **रहस्यमयी प्रदेश**, नाग द्वारा निर्देशित एक तमिल धारावाहिक है। इसका प्रसारण 1997 से 2001 के बीच हुआ। इस धारावाहिक 
के भारी सफलता मिली।

## मुख्य कलाकार

* पूविलंगु मोहन
* मोहन वी. राम
* डेल्ही गणेश
* चेतन 
* देवदर्शिनी 
* पृथ्वीराज
* तलइवसल् विजय

## कहानियाँ

यह टीवी धारावाहिक लघुकथाओं पर आधारित है, जो अलौकिक घटनाओं से संबंधित हैं। हालाँकि कहानियाँ काल्पनिक हैं, लेकिन वे कुछ वास्तविक विश्वासों और वास्तविक-जीवन की परंपराओं का अन्वेषण करती हैं।

मुख्य कहानियाँ हैं:

* *रहसियम्* () (हिन्दी: रहस्य) (निदेशक: नाग) .. रहस्यमयी इलाज **नव भाषण लिंगम्** की दन्तकथा का अन्वेषण करती है। 
* *विडादु करुप्पु* () (हिन्दी: करप्पु कभी नहीं छोड़ते) (निदेशक: नाग).. हिन्दू ग्रामीण देवता करप्पु सामि की दन्तकथा का अन्वेषण करती है।
* *[[चिदम्बर रहसियम्]]* .. प्राचीन दवाओं की शक्ति तथा उनकी रोगोपचार क्षमता का अन्वेषण करती है।
* *सोर्ण रेखइ* () (हिन्दी: स्वर्णिम हस्तरेखाएँ)(निदेशक: सी.जे.भास्कर) .. हस्तरेखा विज्ञान के क्षेत्र का अन्वेषण करती है।
* *इयन्तिर परवइ* () (हिन्दी: यान्त्रिक पक्षी) (निदेशक: सी.जे. भास्कर).. वर्मकलइ की प्रथा का अन्वेषण करती है।
* *एदुवुम् नडक्कुम्* () (हिन्दी: आसमान के लोग) (निदेशक: नाग).. कल्पवृक्ष की मान्यता तथा पर्यावरण को सजीव मानने का अन्वेषण करती है।

## लोकप्रियता
मर्मदेशम् एक अत्यन्त सफल टीवी धारावाहिक था। *1988 में चेन्नइ से प्रसारित हुए कार्यक्रमों* में यह प्रथम स्थान पर था।

## सन्दर्भ

श्रेणी:तमिल-भाषा टीवी धारावाहिक
सप्तक्रांति

राममनोहर लोहिया के समाज-परिवर्तन के सात स्वप्न थे, जिसे **सप्त क्रांति** के नाम से भी जाना जाता है। वे सभी अन्यायों के विरुद्ध एक साथ जेहाद बोलने के पक्षपाती थे। उन्होंने एक साथ सात क्रांतियों का आह्वान किया। वे सात क्रान्तियाँ थी-

1. नर-नारी की समानता के लिए।
  
2. चमड़ी के रंग पर रची राजकीय, आर्थिक और दिमागी असमानता के विरुद्ध।
  
3. संस्कारगत, जन्मजात जातिप्रथा के ख़िलाफ़ और पिछड़ों को विशेष अवसर के लिए।
  
4. परदेसी ग़ुलामी के ख़िलाफ़ और स्वतन्त्रता तथा विश्व लोक-राज के लिए।
  
5. निजी पूँजी की विषमताओं के ख़िलाफ़ और आर्थिक समानता के लिए तथा योजना द्वारा पैदावार बढ़ाने के लिए।
  
6. निजी जीवन में अन्यायी हस्तक्षेप के ख़िलाफ़ और लोकतंत्री पद्धति के लिए।
  
7. अस्त्र-शस्त्र के ख़िलाफ़ और सत्याग्रह के लिये। 

इन सात क्रांतियों के सम्बन्ध में लोहिया ने कहा - 
: "मोटे तौर से ये हैं सात क्रांन्तियाँ। सातों क्रांतियाँ संसार में एक साथ चल रही हैं। अपने देश में भी उनको एक साथ चलाने की कोशिश करनी चाहिए। जितने लोगों को भी क्रांति पकड़ में आयी हो उसके पीछे पड़ जाना चाहिए और बढ़ाना चाहिए। बढ़ाते-बढ़ाते शायद ऐसा संयोग हो जाये कि आज का इन्सान सब नाइन्साफियों के ख़िलाफ़ लड़ता-जूझता ऐसे समाज और ऐसी दुनिया को बना पाये कि जिसमें आन्तरिक शांति और बाहरी या भौतिक भरा-पूरा समाज बन पाये।"

सप्त-क्रांति का उनका सपना अभी भी अधूरा है। जाति-भेद, रंग-भेद, लिंग-भेद, वर्ग-भेद, भाषा-भेद और शस्त्र-भेद रहित समाज का निर्माण करने वाले नेता अब ढूंढ़ने से भी नहीं मिलते।

## इन्हें भी देखें
* सम्पूर्ण क्रांति

## सन्दर्भ

## बाहरी कड़ियाँ
* कब पूरा होगा लोहिया का ˜सप्तक्रांति' का स्वप्न!
निज भाषा उन्नति अहै

यह प्रसिद्ध दोहा भारतेन्दु हरिश्चन्द्र की प्रसिद्ध कविता **निज भाषा** से लिया गया है। हिन्दी सम्बन्धित आन्दोलनों और आयोजनों में यह दोहा अनगिनत बार प्रेरणास्रोत की तरह उद्धृत किया जाता रहा है। इस कविता में कुल दस दोहे हैं।

### विषयवस्तु
इसमें कवि मातृभाषा का उपयोग सभी प्रकार की शिक्षा के लिए करने पर जोर देते हैं-

**भावार्थ**:
निज यानी अपनी भाषा से ही उन्नति संभव है, क्योंकि यही सारी उन्नतियों का मूलाधार है।
मातृभाषा के ज्ञान के बिना हृदय की पीड़ा का निवारण संभव नहीं है।
विभिन्न प्रकार की कलाएँ, असीमित शिक्षा तथा अनेक प्रकार का ज्ञान,
सभी देशों से जरूर लेने चाहिये, परन्तु उनका प्रचार मातृभाषा के द्वारा ही करना चाहिये।

पूरी कविता निम्नलिखित है-
:*निज भाषा उन्नति अहै, सब उन्नति को मूल,
:*बिनु निज भाषा-ज्ञान के, मिटत न हिय को सूल ।

:*अँग्रेजी पढ़ि के जदपि, सब गुन होत प्रवीन,
:*पै निज भाषा-ज्ञान बिन, रहत हीन के हीन ।

:*उन्नति पूरी है तबहिं, जब घर उन्नति होय,
:*निज शरीर उन्नति किए, रहत मूढ़ सब कोय ।

:*निज भाषा उन्नति बिना, कबहुँ न ह्यैहैं सोय,
:*लाख उपाय अनेक यों भले करे किन कोय ।

:*इक भाषा इक जीव इक मति सब घर के लोग,
:*तबै बनत है सबन सों, मिटत मूढ़ता सोग ।

:*और एक अति लाभ यह, या में प्रगट लखात,
:*निज भाषा में कीजिए, जो विद्या की बात ।

:*तेहि सुनि पावै लाभ सब, बात सुनै जो कोय,
:*यह गुन भाषा और महं, कबहूं नाहीं होय ।

:*विविध कला शिक्षा अमित, ज्ञान अनेक प्रकार,
:*सब देसन से लै करहू, भाषा माहि प्रचार ।

:*भारत में सब भिन्न अति, ताहीं सों उत्पात,
:*विविध देस मतहू विविध, भाषा विविध लखात ।

:*सब मिल तासों छाँड़ि कै, दूजे और उपाय,
:*उन्नति भाषा की करहु, अहो भ्रातगन आय ।

Karhu bilamb n bhrat ab 
सन्दर्भ==

श्रेणी:हिन्दी
वेल्हास कोंक्विस्टास

thumb|right|300px|पुर्तगाली शासन के दौरान गोवा अपने चरम पर। वेल्हास कोंक्विस्टास को नारंगी से दर्शाया गया है।
**वेल्हास कोंक्विस्टास** या **पुरानी विजय** (पुर्तगाली: Velhas Conquistas), 16 वीं सदी के दौरान पुर्तगाली भारत में शामिल किए गये गोवा के चार कोंसेल्होस (concelhos) या प्रशासनिक जिलों का एक समूह था। यह वो जिले थे जिनका पुर्तगालियों ने 1510 और उसके अगले कुछ वर्षों के दौरान अधिग्रहण किया था।

वेल्हास कोंक्विस्टास के चार कोंसेल्होस, *गोवा द्वीप* (या तिस्वाड़ी), बारदेज़, मुरगांव और साल्सेट हैं। वेल्हास कोंक्विस्टास गोवा के मध्य भाग का निर्माण करते हैं और यह गोवा का सबसे अधिक विकसित क्षेत्र है।

## सन्दर्भ

## इन्हें भी देखें
नोवास कोंक्विस्टास
## बाहरी कड़ियाँ

श्रेणी:गोवा
योहानेस डिडरिक वान डर वाल्स

**योहानस डिडरिक वान डर वाल्स** (Johannes Diderik Van der Waals, सन् १८३७ - १९२३), नीदरलैण्डीय भौतिक शास्त्री थे। 

इनका जन्म लेडन नगर में हुआ था। इन्होंने 'गैस तथा द्रव के अवस्थासातत्य' पर एक प्रबंध लिखा था, जिससे उनका नाम हुआ और डॉक्टर की उपाधि मिली।

सन् १८७७ से १९०७ तक ये ऐम्स्टर्डैम विश्वविद्यालय में भौतिकी के प्रोफेसर रहे। उन्होंने आयतन, ताप तथा दाब के मानों में इनके क्रांतिक मानों का भाग देकर ऐसा समीकरण प्राप्त किया जिससे सब पदार्थों से संबंधित क्रांतिक घटनाओं का स्पष्टीकरण होता है। उन्होंने 'संगत अवस्थाओं के नियम' (Law of corresponding states) का प्रतिपादन किया, जिससे सर जेस ड्यूअर (Dewar, सन् १८४२-१९२३) का गैसों का गैसों के द्रवीकरण में सहायता मिली। उन्होंने 'द्विअंगी मिश्रणों का नियम' (Theory of Binary Solutions) का भी आविष्कार किया।

सन् १९१० में उन्हें  नोबेल पुरस्कार प्रदान किया गया।

## इन्हें भी देखें
* वान डर वाल्स समीकरण
* वान डर वाल्स त्रिज्या
* वान डर वाल्स बल
* नोबेल पुरस्कार विजेताओं की सूची 
* भौतिकी में नोबेल पुरस्कार

श्रेणी:1837 में जन्मे लोग
श्रेणी:भौतिक विज्ञानी
श्रेणी:नोबेल पुरस्कार विजेता
श्रेणी:नोबेल पुरस्कार विजेता वैज्ञानिक
श्रेणी:नोबेल पुरस्कार विजेता भौतिक विज्ञानी
श्रेणी:१९२३ में निधन
हिन्द-यवन राज्य

thumb|230px|पहले हिन्द-यवन राजा दीमीत्रीयस प्रथम (अनुमानित जीवनकाल: २०५ ई॰पू॰ - १७० ई॰पू॰) द्वारा गढ़ा सिक्का - हाथीनुमा टोपी उनका भारतीय क्षेत्र पर राज दर्शाती है
**हिन्द-यवन राज्य**(भारत-यूनान राज्य) भारतीय उपमहाद्वीप के पश्चिमोत्तरी क्षेत्र में स्थित २०० ईसापूर्व से १० ईसवी तक के काल में यूनानी मूल के राजाओं द्वारा प्रशासित राज्य थे। इस दौरान यहाँ ३० से भी अधिक हिन्द-यवन राजा रहे जो आपस में भी लड़ा करते थे। इन राज्यों का सिलसिला तब आरम्भ हुआ जब बैक्ट्रिया के दीमीत्रीयस प्रथम नामक यवन राजा ने १८० ई॰पू॰ में हिन्दू-कुश पर्वत शृंखला पार करके पश्चिमोत्तर भारतीय क्षेत्रों पर धावा बोल दिया। अपने काल में इन शासकों ने भाषा, वेशभूषा, चिह्नों, शासन प्रणाली और रहन-सहन में यूनानी-भारतीय संस्कृतियों में गहरा मिश्रण किया और बहुत से हिन्दू और बौद्ध धर्म के तत्वों को अपनाया। हिन्द-यवनों का राज शक लोगों के आक्रमणों से अंत हुआ, हालांकि १० ई॰ के बाद भी इक्की-दुक्की जगहों पर कुछ देर तक यूनानी समुदाय अपनी पहचान बनाए हुए थे। समय के साथ उनका भारतीय समाज में विलय हो गया।

## इन्हें भी देखें
* बैक्ट्रिया
* शक लोग

## सन्दर्भ

श्रेणी:भारत का इतिहास
श्रेणी:हिन्दी विकि डीवीडी परियोजना
श्रेणी:हिन्द-यवन
ष

**[[ष]]** भारतीय वर्णमालाओं का एक अक्षर एवं व्यंजन है। यह अशोकीय ब्राह्मी अक्षर  से व्युत्पन्न है।

उच्चारण की दृष्टि से यह पश्च-वर्त्स्य उलटित, अघोष संघर्षी है। संस्कृत से उत्पन्न कई शब्दों में इसका प्रयोग होता है, जैसे की षष्ठ, धनुष, सुषमा, कृषि, षड्यंत्र, संघर्ष और कष्ट। अन्तर्राष्ट्रीय ध्वन्यात्मक वर्णमाला (अ॰ध॰व॰) में इसके संस्कृत उच्चारण को के चिह्न से लिखा जाता है। संस्कृत में 'ष' और 'श' के उच्चारण में काफ़ी अंतर है, लेकिन यदि यह ‘क्, ट्, ठ्, ण्’ ध्वनियों से पहले नहीं आए तो इसका उच्चारण आजकल हिंदी में तालव्य श्   होता है। 

## अघोष मूर्धन्य संघर्षी
ष के संस्कृत उच्चारण को भाषाविज्ञान के नज़रिए से "अघोष मूर्धन्य संघर्षी" वर्ण कहा जाता है। अंग्रेजी में voiceless retroflex fricative या voiceless retroflex sibilant कहते हैं।

## संस्कृत में
संस्कृत में 'ष' को 'श' और 'ख़' के बीच की एक ध्वनि समझा जा सकता है (यह तीनों ही संघर्षी वर्ण हैं)। ध्यान दीजिये कि 'ख़' और 'ख' दोनों कण्ठ्य ध्वनियाँ हैं और 'ख' हिंदी में 'ख़' से अधिक प्रचलित है। इस वजह से जब 'ष' का संस्कृत उच्चारण हिंदी से लुप्त हुआ तो कुछ प्राकृत उपभाषाओँ में 'ष' और 'क्ष' (यानि 'क'+'ष') के स्थान पर 'ख' कहा जाने लगा। हिंदी में ऐसे बहुत से तद्भव शब्द हैं जिनमें संस्कृत से दो चीज़ें हुई हैं:
* श → स
* ष/क्ष/ष्क → ख/क
इसके कई उदाहरण हैं:
* शुष्क → सूख या सूखा
* भिक्षा → भीख
* शिक्षा → सीख
* रक्षा → रख (रख-रखाव), राखी
* धनुष → धनक (कुछ हिंदी उपभाषाओं में)

## पश्तो में
पश्तो की बहुत सी उपभाषाओं में कई शब्द हैं जिनमें संस्कृत-जैसी 'ष' की ध्वनि मिलती है। इसे पश्तो के  अक्षर से लिखा जाता है: ध्यान रहे की उर्दू, फ़ारसी और अरबी में ना यह ध्वनि मिलती है और ना यह अक्षर। यह भी ध्यान रहे कि कुछ पश्तो उपभाषाओँ में 'ष' की जगह 'ख़' उच्चारित किया जाता है। 'ष' के पश्तो प्रयोग के कुछ उदाहरण हैं:
* पष्तो (), अर्थ: पश्तो भाषा
* षोदल (), अर्थ: दिखाना
* च्षल (), अर्थ: पीना
* प्षो (), अर्थ: पाऊँ (एक पाऊँ)

## इन्हें भी देखिये
* देवनागरी
* अन्तर्राष्ट्रीय ध्वन्यात्मक वर्णमाला
* ख़

## सन्दर्भ


श्रेणी:देवनागरी वर्णमाला
श्रेणी:हिन्दी विकि डीवीडी परियोजना
श्रेणी:संघर्षी व्यंजन
गोलेस्तान

**गोलेस्तान** ईरान के ३१ प्रान्तों में से एक है। यह देश के उत्तर पूर्व में तथा कैस्पियन सागर के दक्षिण में स्थित है। इसकी राजधानी गोरगान है।

गोलेस्तान १९९७ में मज़न्दरान प्रान्त से निकालकर बनाया गया था। इसकी जनसंख्या 16 लाख (2006) तथा क्षेत्रफल 20,380 वर्ग किलोमीटर है। इस प्रान्त की बड़ी बस्तियाँ इस प्रकार हैं: गोरगान, गोनबाद कावूस, बन्दर तोर्कमान, बन्दर गज़, अलियाबाद-ए कतुल, कोर्द कूय, फ़ेन्देरेस्क तथा मिनू दश्त। आज का गोरगान 1937 तक एस्तेरबा या अस्तराबाद कहा जाता था।

## References

## External links
* The Provincial Cultural Heritage Organization

श्रेणी:ईरान के प्रांत
सिग्नेचर ब्रिज

**सिग्नेचर ब्रिज** दिल्ली, भारत में सेतु है। इस सेतु का निर्माण दिल्ली के वज़ीराबाद में यमुना नदी पर किया किया गया है | हैस सेतु के निर्माण को दिल्ली मन्त्रीमण्डल द्वारा २३ फ़रवरी २०१० को स्वीकृति दी गई थी। इस सेतु के निर्माण की कुल लागत १,१२८ करोड़ या ११.२८ अरब रुपए अनुमानित है। यमुना नदी पर निर्माणाधीन यह सेतु दिल्ली का पहला रज्जु कर्षण सेतु होगा।  पुल का उद्घाटन 4 नवंबर 2018 को दिल्ली के मुख्यमंत्री अरविंद केजरीवाल ने मौजूदा संकीर्ण और जबरदस्त पुराने वजीराबाद पुल पर यातायात के दबाव को कम करने के उद्देश्य से किया था।  यह देश का पहला असममित केबल-रक्षित पुल है। हस्ताक्षर पुल दिल्ली में सबसे ऊंची संरचना है और 154 मीटर ऊंचे देखने वाले बॉक्स के साथ कुतुब मीनार की ऊंचाई दोगुना है, जो लोगों के लिए स्वस्थ बिंदु के रूप में कार्य करता है। यह उत्तर और पूर्वोत्तर दिल्ली के बीच यात्रा के समय को कम करता है।

१९९७ में सर्वप्रथम सुझाये गये इस पुल की अवधारणा २००४ में जाकर बन पायी, और फिर २००७ में दिल्ली कैबिनेट द्वारा इस परियोजना को अनुमोदित किया गया। वैसे तो इसका निर्माण २०१० में दिल्ली में आयोजित राष्ट्रमण्डल खेलों से पहले ही पूरा हो जाना था, लेकिन पर्यावरण मंजूरी न मिल पाने से यह परियोजना शुरू के कई वर्षों तक अधर में रही । आखिरकार २०११ में निर्माण कार्य शुरू हुआ, और इसकी समय सीमा दिसंबर २०१३ तय की गई। निर्माण कार्य पूरा न हो पाने की वजह से समापन तिथि को बाद में जून २०१६ और फिर जुलाई २०१७ तक आगे बढ़ा दिया गया। जुलाई २०१७ में दिल्ली सरकार ने इस परियोजना के लिए १०० करोड़ रुपये जारी किए और मार्च २०१८ की एक नई समयसीमा तय की, जिसे बाद में अप्रैल २०१८, जून २०१८ और फिर अक्टूबर २०१८ तक आगे बढ़ा दिया गया।

## तकनीकी बातें
सिग्नेचर ब्रिज यमुना के पश्चिमी किनारे पर स्थित राष्ट्रीय महामार्ग-१ को पूर्वी किनारे पर स्थित वज़ीराबाद रोड से जोड़ेगा।

इसका मध्य स्तम्भ १७५ मीटर ऊँचा होगा जो दिल्ली में स्थित किसी भी इमारत की सर्वाधिक ऊँचाई है। इसपर दो भूमिगत मार्ग, फ़ुटपाथ और साइकिल पथ भी होंगे। इसके अतिरिक्त इसपर दोहरे चार-लेन के सड़कमार्ग बनाए जाएंगे जिनमे से प्रत्येक १४ मीटर चौड़ा होगा और मध्य में १.२ मीटर चौड़ी मध्यपट्टी होगी; केबलों को गाँठने के लिए स्थान, रखरखाव पैदलमार्ग और मध्यपट्टी के दोनों किनारों पर टक्कर अवरोधक भी बनाए जाएंगे। इस पुल का मुख्य स्पैन २५१ मीटर का होगा और दोनों किनारों पर अभिगमन स्पैन प्रत्येक ३६ मीटर का होगा।

इस सेतु के दिसम्बर २०१३ तक खुल जाने का अनुमान है।

## सन्दर्भ

## बाहरी कड़ियाँ
* सिग्नेचर ब्रिज के निर्माण कार्य ने तेज़ी पकड़ी प्रेसनोट डाट इन।
* विकिमैपिया पर सिग्नेचर ब्रिज

श्रेणी:दिल्ली में सेतु
श्रेणी:दिल्ली में रज्जु कर्षण सेतु
श्रेणी:दिल्ली में पर्यटन आकर्षण
गोसाईं गाँव, गोपालपुर (भागलपुर)

**गोसाईं गाँव** गोपालपुर, भागलपुर, बिहार स्थित एक गाँव है।

नौगछिया शहर के दक्ष्णि गंगा किनारे बसा ये गाँव बहुत ही प्राचीन है।

नवगछिया मुख्यालय से मात्र ३ किलोमीटर की दुरी पर बसा ये गाँव

प्राचीन काल मे इस ग्राम में हिन्दू आस्था अपने आप में एक पहचान था। 
बहुत से संत महात्मा के कारण इस गाँव का नाम " **गोसाईं गाँव** " पड़ा .

इस गाँव में लगातार ३ बर्षों तक बिना रुके राम धुन करवाया गया था जो एक बहुत बड़ी बात है।
लगातार रात दिन हुए इस कीर्तन जो गाँव के शिवालय में हुआ, आस पास के ग्रामीण ने भी इस में बद चढ़ कर भाग लिया था। **राजा रामराय बाबा** गाँव के ग्रामदेवता के रूप में स्थापित है

अनेक जाती तथा उप जाती के लोग एक साथ इस गाँव में रहते हैं।

गोसाईगांव क्षेत्र का काफी पुराना गांव है, जिसके प्रमाण यहां की 300 साल पुरानी हवेलियां हैं जो यहां के मैथिल ब्राह्मण जमींदारों की हुआ करती थी। 

गाँव के ज्यादातर लोग शिक्षित हैं लेकिन विगत बर्षों में राज्य के बिगरते हालत के कारण रोजगार के लिए लोगों का पलायन भी काफी हुआ।

स्वर्गीय **वेदानन्द झा** जो की स्वतंत्रता सेनानी थे वह इसी गाँव के थे।

"ग्रामपंचायत गोसाईं गाँव" में **गोसाईं गाँव** तथा **मुकुंदपुर** गाँव आते हैं।

गाँव में मुलभुत सुविधा है। 
गाँव में कक्षा आठ तक की पढाई की व्यवस्था है

अंगिका तथा मैथिली मुख्य बोलचाल की भाषा है।

कृष्ण जन्मास्टमी का मेला काफी धूमधाम से मनाया जाता है

गोसाईं गाँव के ग्राम प्रधान के नाम :
# वेदानन्द झा (स्वतंत्रता सेनानी) (1947-1952)
# बनारसी चौधरी (1952-1957)
# महेश्वर झा (1957-1962)
# छोटेलाल यादव (1962-1998)
# यमुना यादव (2001-2006)
# अमोली देवी (2006-2011)
# डिम्पल चौधरी (2011-2016)
# धनंजय यादव (2016-2021)
# अमित चौधरी (वर्तमान 2021)

## भूगोल
गाव के उत्तरी छोर पर नौगाछिया तथा बरौनी कटिहार रेल लाईन है, दक्षिण में गंगा का दियारा तथा गंगा की शाखा है।
पूरव में बडी मुकुन्द्पूर तथा पश्चिम में पकरा गाव है।

निर्देशांक:
25.367570338477158 87.105373442173

श्रेणी:भागलपुर जिला के गाँव
महिषशतकम्

**महिषशतकम्** श्री वंचेश्वर कवि की हास्य रचना है। इसमे १०० पद्य हैं।

## बाहरी कड़ियाँ
* महिषशतकम् (डाऊनलोड)

श्रेणी:संस्कृत ग्रन्थ
श्रेणी:हास्य
अनुपातहीन सम्पत्ति

जब किसी व्यक्ति की कुल सम्पत्ति इतनी अधिक हो कि उसकी वैध आय से उसका कोई सम्बन्ध ही नहीं बनाया जा सके तो इसे **अनुपातहीन सम्पत्ति** (Disproportionate Assets) हैं।

किसी लोकसेवक (public servant) के पास अनुपातहीन सम्पत्ति होने पर उसके भ्रष्टाचारी होने की जाँच आरम्भ करने के लिये प्रायः आधार बनती है। यह भ्रष्टाचार निवारण अधिनियम, १९८८ एवं अन्य केंद्रीय व राज्य कानूनों में सम्मिलित है।

## बाहरी कडियाँ
* अनुपातहीन सम्पत्ति एक विचारणीय प्रश्न (देशबन्धु)
* आय से अधिक, अनुपातहीन संपत्ति भी कोई वस्तु होती है?
* छत्तीसगढ़ में भ्रष्टाचारी की संपत्ति होगी कुर्क, राष्ट्रपति ने लगाई मुहर (नईदुनिया)

श्रेणी:भारतीय विधि
श्रेणी:भारत में भ्रष्टाचार
नोवास कोंक्विस्टास

thumb|right|300px|पुर्तगाली शासन के दौरान गोवा अपने चरम पर। नोवास कोंक्विस्टास को सफेद से दर्शाया गया है।
**नोवास कोंक्विस्टास** (पुर्तगाली: Novas Conquistas) या **नई विजय**, भारत के राज्य गोवा के सात प्रशासनिक जिलों का एक समूह है, जिन्हें गोवा में, गोवा के चार मूल प्रसानिक जिलों के समूह वेल्हास कोंक्विस्टास की तुलना में अपेक्षाकृत काफी बाद में जोड़ा गया था। 

## इतिहास

## सन्दर्भ

श्रेणी:गोवा
तिस्वाड़ी

**तिस्वाड़ी** (, ), जिसे पहले **इल्हास** के नाम से जाना जाता था, भारत के गोवा राज्य के उत्तर गोवा ज़िले में स्थित एक उपज़िला (ताल्लुक़ा या तहसील) है। इसमें राज्य की राजधानी, पणजी, स्थित है।

## विवरण
तिस्वाड़ी शब्द दो शब्दों तीस और बाड़ी से मिलकर बना है जिसका अर्थ है तीस बस्तियां। तिस्वाड़ी नाम, गौड़ सारस्वत ब्राह्मणों की उन तीस बस्तियों की द्योतक है जिनको उत्तर भारत के मगध क्षेत्र से प्रवासित ब्राह्मणों ने यहाँ बसाया था। भौगोलिक रूप से यह एक द्वीप है और इसकी उत्तरी सीमा का निर्धारण मांडवी नदी द्वारा होता है। दिवार और चोराव नामक द्वीप, तिस्वाड़ी तालुक का हिस्सा हैं और गोवा की राजधानी पणजी द्वीप की मुख्य भूमि पर स्थित है। तिस्वाड़ी में ही पुराने गोवा की स्थापना की गयी थी। बॉम जीसस बेसिलिका नामक शानदार गिरजाघर यहीं पर स्थित है।

## इन्हें भी देखें
* उत्तर गोवा ज़िला

## सन्दर्भ

श्रेणी:उत्तर गोवा ज़िला
श्रेणी:गोवा की तहसीलें
श्रेणी:उत्तर गोवा ज़िले का भूगोल
वर्ल्ड ट्रेड सेंटर

**वर्ल्ड ट्रेड सेंटर** न्यू यॉर्क के मैनहैटन में बने दो टावर रूपी इमारतों का जोड़ा था, जिसे आतंकवादी संगठन अल कायदा से जुड़े आतंकवादियों ने ११ सितंबर, २००१ को नष्ट कर दिया था।

मूल वर्ल्ड ट्रेड सेंटर निचले मैनहट्टन, न्यूयॉर्क सिटी, संयुक्त राज्य अमेरिका में मील का पत्थर जुड़वां टावरों की विशेषता सात इमारतों के साथ एक जटिल था। जटिल 4 अप्रैल 1973 को खोला और 11 सितंबर के हमलों के दौरान 2001 में नष्ट कर दिया था। पांच नए गगनचुंबी इमारतों और हमलों के हताहतों की संख्या के लिए एक स्मारक के साथ साइट पुनर्निर्माण किया जा रहा है। सितम्बर 2011 के रूप में, केवल एक गगनचुंबी इमारत चार से अधिक 2020 से पहले पूरा होने की उम्मीद के साथ पूरा हो चुका है। एक छठे टॉवर अभी भी पुष्टि का इंतजार कर रहा है बनाया जा. उनके पूरा होने के समय, मूल 1 और 2 के वर्ल्ड ट्रेड सेंटर दुनिया में सबसे लंबे इमारतों थे, एम्पायर स्टेट बिल्डिंग, मैनहट्टन में भी श्रेष्ठ है।

## विनाश
thumb

## सन्दर्भ

श्रेणी:सर्वोच्च गगनचुम्बी
सतारी

**सतारी** (Sattari) भारत के गोवा राज्य के उत्तर गोवा ज़िले में स्थित एक उपज़िला (तालुका या तहसील) है। इसका मुख्यालय वालपय (वलपोई) है।

## विवरण
सतारी गोवा की स्थानीय शराब फेनी की स्थानीय राजधानी भी कहा जाता है। पश्चिमी घाट, सतारी तालुक के पूर्वी भाग की रचना करते हैं। सतारी तालुक का भौगोलिक क्षेत्र 490 वर्गकिमी है, जिसमें से 208 वर्गकिमी क्षेत्र पर महादेई अभयारण्य आच्छादित है। मांडवी नदी तालुक की जीवनरेखा है। सतारी पूर्व में कर्नाटक, पश्चिम में बिचोलिम और पोंडा तालुक, उत्तर में महाराष्ट्र और दक्षिण में संगेम तालुक से घिरा है।

## इन्हें भी देखें
* वालपय (वलपोई)
* उत्तर गोवा ज़िला

## सन्दर्भ

श्रेणी:उत्तर गोवा ज़िला
श्रेणी:गोवा की तहसीलें
श्रेणी:उत्तर गोवा ज़िले का भूगोल
मृत्युदंशम्

**मृत्युदंशम** हैरी पौटर उपन्यास श्रंखला का एक अक्षम्य श्राप है। इस श्राप के भोगी की तत्काल मृत्यु हो जाती है। इस शाप का प्रयोग, जादूगर समुदाय के कानून के अनुसार, शाप देने वाले को अज्काबान (जादूगरों की जेल) पहुंचा सकता है।

श्रेणी:हैरी पॉटर
मर्पल्लि

**मर्पल्लि** रंगारेड्डी जिले का एक शहर है। यह हैदराबाद से ६५ किलोमीटर दूरी पर है।

श्रेणी:रंगारेड्डी जिला
श्रेणी:तेलंगाना के नगर
कोडंगल

**कोडंगल** महबूबनगर जिले का एक शहर है। यह महबूबनगर से ६० किलोमीटर दूरी पर है।

श्रेणी:महबूबनगर जिला
श्रेणी:तेलंगाना के नगर
कॅप्लर-१६बी

[thumb|250px|कॅप्लर-१६ मंडल का काल्पनिक चित्रण: सबसे पीछे नारंगी [मुख्य अनुक्रम|बौना तारा, उसके आगे लाल बौना तारा और सबसे आगे कॅप्लर-१६बी गैस दानव ग्रह है]]
**कॅप्लर-१६बी** (Kepler-16b) एक ग़ैर-सौरीय ग्रह है। यह पृथ्वी से लगभग २०० प्रकाश वर्ष दूर हंस तारामंडल के क्षेत्र में स्थित कॅप्लर-१६ नामक द्वितारे की परिक्रमा कर रहा है और पहला ऐसा ज्ञात ग्रह है जो किसी द्वितारा के इर्द-गिर्द कक्षा (ऑर्बिट) में हो। अनुमान लगाया जाता है की यह आधा पत्थर और आधा गैस का बना हुआ लगभग शनि के द्रव्यमान (मास) वाला एक गैस दानव ग्रह है। यह ग्रह कॅप्लर अंतरिक्ष यान द्वारा शोध करने से मिला था और खगोलशास्त्रियों ने इसके पाए जाने की घोषणा सितम्बर २०११ में की थी।

## खगोलिए स्थिति
केपलर-16बी गैस के गुब्बारे की तरह है और आकार में शनि ग्रह के बराबर है। यह अपने दोनों तारों से 10.50 करोड़ किलोमीटर की दूरी पर अपने अक्ष पर चक्कर लगा रहा है। यह दूरी उतनी ही है, जितनी शुक्र ग्रह की सूर्य से है। हालाँकि केपलर-16बी जिन दो तारों के चक्कर लगा रहा है, वे सूरज की तुलना में छोटे और ठंडे हैं। इसी कारण
केपलर-16बी के तल का तापमान शून्य से 70 डिग्री सेल्सियस और 100 डिग्री सेल्सियस के बीच है। 
यह हमारी धरती से 200 प्रकाश वर्ष की दूरी पर है। इसकी खोज नासा के केपलर अंतरिक्ष दूरबीन ने उस समय की थी, जब यह धरती और उसके
पितृ तारे के बीच से गुजरा था। इस घटना को ट्रांजिट कहते हैं। इसमें अंतरिक्ष विज्ञानियों को दूरबीन की सहायता से ग्रह के आकार और उसके पितृ तारे से दूरी का
पता चलता है लेकिन केपलर-१६ बी के मामले में कठिनाई यह है कि यह दो तारों के चक्कर लगा रहा है। इस कारण ट्रांजिट की प्रक्रिया दो बार होती है और उसमें दूरबीन
में दूरी और आकार भी अलग-अलग पता चलते हैं। http://hindi.webdunia.com/news-international/%E0%A4%B5%E0%A5%88%E0%A4%9C%E0%A5%8D%E0%A4%9E%E0%A4%BE%E0%A4%A8%E0%A4%BF%E0%A4%95%E0%A5%8B%E0%A4%82-%E0%A4%95%E0%A5%80-%E0%A4%96%E0%A5%8B%E0%A4%9C-%E0%A4%AC%E0%A5%8D%E0%A4%B0%E0%A4%B9%E0%A5%8D%E0%A4%AE%E0%A4%BE%E0%A4%82%E0%A4%A1-%E0%A4%AE%E0%A5%87%E0%A4%82-%E0%A4%AA%E0%A5%8D%E0%A4%B0%E0%A5%87%E0%A4%AE-%E0%A4%A4%E0%A5%8D%E0%A4%B0%E0%A4%BF%E0%A4%95%E0%A5%8B%E0%A4%A3-1110917083_1.htm

यह अपने दो सूरजों की एक परिक्रमा लगभग २२९ दिनों में पूरी कर लेता है। माना जाता है कि ग्रह पर बहुत सर्दी है और तापमान -७० सेंटीग्रेड से -१०० सेंटीग्रेड तक रहता हैं।

कॅप्लर-१६बी के दो सूरज इस प्रकार हैं:
* **बड़ा सूरज**: K श्रेणी नारंगी बौना तारा जिसका द्रव्यमान (मास) सूरज के द्रव्यमान का ०.६८९७ गुना और व्यास (डायामीटर) सूरज के व्यास का ०.६४८९ गुना है।
* **छोटा सूरज**: M श्रेणी का लाल बौना तारा जिसका द्रव्यमान सौर द्रव्यमान का ०.२०२५५ गुना और व्यास सौर व्यास का ०.२२६२३ गुना है।
अगर कॅप्लर-१६बी ग्रह पर खड़ा हुआ जा सकता तो कभी आकाश में बड़ा नारंगी सूरज उदय होता दिखता, कभी छोटा लाल सूरज और कभी दोनों एक साथ। ऐसा भी होता की कभी एक सूरज दूसरे के पीछे ग्रहण होता। 
जब वैज्ञानिकों को इस बात का ज्ञान हुआ तो इस ग्रह की तुलना फ़ौरन स्टार वॉर्स नामक मशहूर विज्ञान कथा (साईन्स फ़िक्शन) फ़िल्म से की गई जिसमें एक टैटूईन (Tatooine) नामक ग्रह दो सूरजों के साथ दर्शाया गया था।

## इन्हें भी देखें
* ग़ैर-सौरीय ग्रह
* गैस दानव
* कॅप्लर-१६ तारा
* द्वितारा

## बाहरी कड़ियाँ
* ग़ैर-सौरीय ग्रह ज्ञानकोश में कॅप्लर-१६

## सन्दर्भ


श्रेणी:बहिर्ग्रह
श्रेणी:गैस दानव
श्रेणी:हंस तारामंडल
श्रेणी:हिन्दी विकि डीवीडी परियोजना
श्रेणी:कॅप्लर-१६
सराक

**सराक** एक जैनधर्मावलंवी समुदाय है। इस समुदाय के लोग बिहार, झारखण्ड, पश्चिम बंगाल एवं उड़ीसा के लगभग १५ जिलों में निवास करते हैं।  सराक संस्कृत के शब्द श्रावक का अपभ्रंश रूप है। जैनधर्म में आस्था रखने वाले श्रद्धालु को श्रावक कहते है। सराक जैनधर्म के २३वें तीर्थंकर, पार्श्वनाथ के तीर्थकाल के प्राचीन श्रावकों की वंश परंपरा के उत्तराधिकारी हैं। सराक जाति पिछले दो हज़ार वर्षों से देश में व्यवस्थित शासन के अभाव, अराजकता, नैतिक अस्थिरता आदि परिस्थितियों में धर्मद्रोहियों से बचने के लिए जंगलों में भटकती रही है। समय की मार, क्रूर 
शासको के अत्याचारों के साथ-साथ अनेक झंझावातों एवं विपरीत परिस्थितियों को झेलते हुए भी उन्होंने अपने मूल संस्कारों जैसे-नाम/गोत्र/भक्ति/उपासना/पुजपध्दति/जलगालन/रात्रिभोजन त्याग/अहिंसा की भावना को नहीं छोड़ा। निर्ग्रन्थ साधुयों का साथ न मिलने के कारण वे जैन समाज की मूलधारा से कट गए। 

श्रेणी:जैन धर्म
श्रेणी:भारतीय जनजाति
पोण्डा

**पोण्डा** (Ponda) भारत के गोवा राज्य के उत्तर गोवा ज़िले में स्थित एक नगर है। यह पोण्डा तालुका का मुख्यालय भी है।

## विवरण
यह नगर गोवा के मध्य भाग में स्थित है और गोवा की सांस्कृतिक राजधानी के रूप में प्रसिद्ध है। यह गोवा की राजधानी, पणजी, के दक्षिण पूर्व में 29 किमी की दूरी पर और गोवा की आर्थिक राजधानी मडगांव के पूर्वोत्तर में 18 किमी की दूरी पर स्थित है। पोंडा गोवा में उद्योगों का मुख्य केन्द्र है और यहां कई बड़े कारखाने और उद्योग-धंधे स्थित हैं। लगभग 20,000 की जनसंख्या वाला यह शहर गोवा का सबसे तेजी से विकसित होता शहर है। गोवा का सबसे प्रमुख इंजीनियरिंग कॉलेज गोवा इंजीनियरिंग कॉलेज पास के फरमागुडी में स्थित है।

## इन्हें भी देखें
* पोण्डा तालुका
* उत्तर गोवा ज़िला

## सन्दर्भ

श्रेणी:उत्तर गोवा ज़िला
श्रेणी:गोवा के नगर
श्रेणी:उत्तर गोवा ज़िले के नगर
द सीक्रेट सर्कल

***द सीक्रेट सर्कल***&nbsp;&nbsp;एक अमेरिकी टेलीविजन श्रृंखला है जिसका निर्मान एंड्रयू मिलर ने सीडब्ल्यू टेलीविजन नेटवर्क के लिए किया है। धारावाहिक की पटकथा एलजे स्मिथ दवारा लिखित इसी नाम की पुस्तक श्रृंखला पर आधारित है। मई 17, 2011, को सीडब्ल्यू ने इसे मूल प्रसारण के लिए चुना था, तथा सितंबर 15, 2011 को इसका प्रीमियर हुआ।

## सन्दर्भ

श्रेणी:अंग्रेज़ी भाषा के टीवी कार्यक्रम
श्रेणी:दशक 2010 की अमेरिकी टेलिविज़न शृंखलाएँ
श्रेणी:अमेरिकी हॉरर गल्प टेलिविज़न शृंखलाएँ
श्रेणी:अमेरिकी फ़ंतासी टेलिविज़न शृंखलाएँ
कॅप्लर-१६ तारा

**कॅप्लर-१६** (Kepler-16) एक द्वितारा मंडल है जिस पर कॅप्लर अंतरिक्ष यान द्वारा खगोलशास्त्री अध्ययन कर रहें हैं। आकाश में यह हंस तारामंडल के क्षेत्र में पड़ता है और पृथ्वी से लगभग २०० प्रकाश वर्ष की दूरी पर स्थित है। इसके दोनों तारे एक-दूसरे से लगभग ०.२२ खगोलीय इकाईयों की दूरी पर हैं। दोनों ही तारे हमारे सूरज से छोटे बौने तारे हैं: इनमें से मुख्य तारा नारंगी रंग वाला K श्रेणी का तारा है और दूसरा लाल रंग का M श्रेणी का तारा है। सितम्बर २०११ में वैज्ञानिकों ने घोषणा की कि इस मंडल में हमारे सौर मंडल के शनि के आकार का एक गैस दानव ग्रह मिला है जो इन दोनों तारों की परिक्रमा कर रहा है। यह पहला ज्ञात ग्रह है जो किसी द्वितारे की परिक्रमा करता पाया गया है और इसका नामकरण कॅप्लर-१६बी किया गया है।

## तारों का ब्यौरा
इस द्वितारा मंडल के दोनों तारे इस प्रकार हैं:
* **मुख्य तारा**: K श्रेणी नारंगी बौना तारा जिसका द्रव्यमान (मास) सूरज के द्रव्यमान का ०.६८९७ गुना और व्यास (डायामीटर) सूरज के व्यास का ०.६४८९ गुना है।
* **साथी तारा**: M श्रेणी का लाल बौना तारा जिसका द्रव्यमान सौर द्रव्यमान का ०.२०२५५ गुना और व्यास सौर व्यास का ०.२२६२३ गुना है।

## ग्रह
अगर कॅप्लर-१६बी ग्रह पर खड़ा हुआ जा सकता तो कभी आकाश में बड़ा नारंगी सूरज उदय होता दिखता, कभी छोटा लाल सूरज और कभी दोनों एक साथ। ऐसा भी होता कि कभी एक सूरज दूसरे के पीछे ग्रहण होता। जब वैज्ञानिकों को इस बात का ज्ञान हुआ तो इस ग्रह की तुलना फ़ौरन स्टार वॉर्स नामक मशहूर विज्ञान कथा (साईन्स फ़िक्शन) फ़िल्म से की गई जिसमें एक टैटूईन (Tatooine) नामक ग्रह दो सूरजों के साथ दर्शाया गया था।

कॅप्लर-१६बी पत्थर और गैस का बना हुआ है। यह अपने दो सूरजों की एक परिक्रमा लगभग २२९ दिनों में पूरी कर लेता है। माना जाता है कि इस ग्रह पर बहुत सर्दी है और तापमान -७० सेंटीग्रेड से -१०० सेंटीग्रेड तक रहता हैं।

## इन्हें भी देखें
* कॅप्लर-१६बी
* द्वितारा
* बौना तारा
* ग़ैर-सौरीय ग्रह
* गैस दानव

## सन्दर्भ

श्रेणी:के-प्रकार मुख्य अनुक्रम तारे
श्रेणी:ऍम-प्रकार मुख्य-अनुक्रम तारे
श्रेणी:ग़ैर-सौरीय ग्रह वाले तारे
श्रेणी:बहुतारा ग्रहीय मंडल
श्रेणी:हंस तारामंडल
श्रेणी:हिन्दी विकि डीवीडी परियोजना
*
अलीगंज

(1) **अलीगंज** लखनऊ शहर का एक महत्वपूर्ण मोहल्ला है। यहाँ प्राचीन हनुमान जी का एक मंदिर स्थित है। यह मंदिर बहुत पुराना है एवं इसकी बहुत मान्यता है। मंदिर में ज्येष्ठ मास में बड़े मंगल को मेला लगता है। इसके अलावा हनुमान जयंती पर भी मेला लगता है।

(2) अलीगंज एटा जिले का महत्वपूर्ण कस्वा भी हॅ। इसे 1747 में याकूत ख़ाँ ने बसाया था। यहाँ बहुत बड़ा मिट्टी का क़िला है।

## इन्हें भी देखें
* हनुमान मंदिर, अलीगंज

## सन्दर्भ

श्रेणी:लखनऊ
श्रेणी:उत्तर प्रदेश के नगर
दिव्य प्रबन्ध

**नालायिर दिव्य प्रबन्ध** (तमिल: நாலாயிர திவ்ய பிரபந்தம்) तमिल के 4,000 पद्यों को कहते हैं जिनकी रचना १२ आलवार सन्तों आठवीं शती के पहले ने की थी। तमिल में 'नालायिर' का अर्थ है - 'चार हजार'। अपने वर्तमान रूप में इन पद्यों का संकलन नाथमुनि द्वारा नौंवी और दसवीं शदी में किया गया। ये पद्य आज भी खूब गाये जाते हैं। 

दिव्य प्रबन्ध 'नारायण' (या, विष्णु) की स्तुति में रचे गये हैं।

अलवार और नायन्मार संतो की रचनाओं को वेदों  महत्वपूर्ण बताकर भक्ति परम्परा को सम्मानित किया गया। उदाहरण स्वरूप, आलवार संतो के एक मुख्य काव्य संकलन (नालायिर दिव्य प्रबंधम्) का वर्णन तमिल वेद के रूप में किया जाता था। इस तरह इस ग्रंथ का महत्व संस्कृत के चारों वेदों जितना बताया गया जो पंडितो के द्वारा पोषित थे।

## बाहरी कड़ियाँ
* '''नालायिर दिव्य प्रबन्धम''' (देवनागरी लिपि में / Baraha Devanagari Simple फोण्ट)
* Dictionary of Hindu Lore and Legend (ISBN 0-500-51088-1) by Anna Dallapiccola
* Nathamuni-Alavandar.org - Dedicated to Shriman Nathamunigal and Shri Alavandar
* Araiyar Sevai, Listen to pasurams rendered in carnatic music
* A comprehensive translation of Naalayira (4000) Divya Prabhandham
* Hymns of the Azhwars
* - Nalayira Divya Prabandham Audio including Learner's Edition
* Entire Nalayira Divya Prabhandham (in Tamil) online
* Download complete 4000 Divya prabhandam as a convenient 2.16 MB pdf file. Only downside is dhanians are not complete.
* 4000 divya prabhandham available as separate files for every 1000
* 4000 divya prabhandham in Tamil and English with Daniyans. Other ancillary texts such as Thiruvoi mozhi nootrandhadi, Yethiraja vimsadhi, Mumukshupadi, Guru Paramapara and rare texts available. 
* Compilation of all Pasurams pertaining to each of the 108 Divya desam. Handy as a travel reference guide
* Online course on 4000 and other stotras
* Articles on Divya Prabandham, Azhvars, Divya Desams and more

श्रेणी:हिन्दू ग्रन्थ
श्रेणी:तमिल साहित्य
श्रेणी:मध्यकालीन साहित्य
कर्नल जॉसेफ़ मोबूतो

कांगो के सेनाप्रमुख जिन्होंने १९६० में स्वतंत्र हुए कांगों में दस सप्ताह बाद ही पहली बार तख्तापलट कर सैनिक शासन कायम किया। इसकी घोषणा करते हुए सेना प्रमुख कर्नल मोबूतो ने कहा था कि उन्होंने दोनों प्रतिद्वंदी प्रधानमंत्रियों और राष्ट्रपति जॉसेफ़ कसावुबु को हालात क़ाबू में आने तक के लिए निलंबित कर दिया है। उनके इस कदम के बाद दक्षिणी प्रांत कटांग में हिंसा भड़क गई थी जिसमें कम से कम 70 लोग मारे गए थे।

श्रेणी:कांगो
बिबकोड

**बिबकोड** (अंग्रेज़ी: Bibcode) एक अभिज्ञापक (आइडॅन्टिफ़ायर) है जिसका प्रयोग खगोलशास्त्रीय ज्ञानकोशों में खगोलशास्त्र-सम्बन्धी लेखों और अन्य सामग्री की पहचान करने के लिए किया जाता है। इसका आविष्कार सिम्बाद और नासा के कोषों में प्रयोग के लिए हुआ था लेकिन अब इसे अन्य स्थानों पर भी इस्तेमाल किया जाता है। इसमें हर लेख या पुस्तक के लिए एक १९ अक्षरों और अंकों का अभिज्ञापक होता है जिसका रूप इस प्रकार होता है: YYYYJJJJJVVVVMPPPPA। इसमें:
* 'YYYY' चार अंकों का वर्ष है जिसमें वह लेख बना या छपा था
* 'JJJJJ' यह बताता है की लेख का प्रकाशन कहाँ हुआ था (यानि कोई खगोलशास्त्र-सम्बन्धी पत्रिका या अन्य स्थान)
* 'VVVV' का प्रयोग तब किया जाता है जब लेख किसी पत्रिका में छापा हो और तब यह उस पत्रिका का सम्बंधित अंक (वाल्यूम) बताता है
* 'M' पत्रिका का भाग बताता है जहाँ लेख छपा था (उदाहरण के लिए "पत्रों का विभाग")
* 'PPPP' बताता है कि लेख किन पृष्ठों पर छपा था
* 'A' लेखक के अंतिम (पारिवारिक) नाम का पहला अंग्रेज़ी अक्षर होता है
अगर इस अभिज्ञापक के किसी भाग का प्रयोग ना करना हो तो उसमे बिंदु का चिह्न (.) छोड़ दिया जाता है।

## उदाहरण
बिबकोड के कुछ उदाहरण इस प्रकार हैं:

## इन्हें भी देखें
* डिजिटल वस्तु अभिज्ञापक

## सन्दर्भ


श्रेणी:अभिज्ञापक
श्रेणी:खगोलशास्त्र
श्रेणी:हिन्दी विकि डीवीडी परियोजना
श्रेणी:अभिकलनात्मक खगोलशास्त्र